b'\n_START_ARTICLE_\nPrezbitism\n_START_SECTION_\nTratament\n_START_PARAGRAPH_\nPresbitismul nu poate fi tratat, dar pierderea abilit\xc4\x83\xc8\x9bii de focalizare a ochilor poate fi corectat\xc4\x83 prin folosirea de lentile de corec\xc8\x9bie, fie sub forma ochelarilor ori a lentilelor de contact. Dac\xc4\x83 persoana \xc3\xaen cauz\xc4\x83 sufer\xc4\x83 \xc8\x99i de deficien\xc8\x9be de refrac\xc8\x9bie, atunci corec\xc8\x9bia se poate face folosind fie lentile bi- sau trifocale, fie lentile progresive. Uneori doar ad\xc4\x83ugarea unor lentile bifocale poate rezolva problema. Pe m\xc4\x83sura \xc3\xaenaint\xc4\x83rii \xc3\xaen v\xc3\xa2rst\xc4\x83, odat\xc4\x83 ce fenomenul prezbitismului se amplific\xc4\x83, corec\xc8\x9bia vederii const\xc4\x83 \xc3\xaen ajustarea continu\xc4\x83 a lentilelor la noua situa\xc8\x9bie._NEWLINE_Dup\xc4\x83 v\xc3\xa2rsta de 60 de ani, ochii pierd de obicei cea mai mare parte a elasticit\xc4\x83\xc8\x9bii lor. Totu\xc8\x99i combina\xc8\x9bia corect\xc4\x83 de lentile se poate g\xc4\x83si pentru orice situa\xc8\x9bie particular\xc4\x83. De asemenea, exist\xc4\x83 persoane care la orice v\xc3\xa2rst\xc4\x83 au nevoie doar de ochelari de citit._NEWLINE_Unele persoane, care sufer\xc4\x83 de ambele condi\xc8\x9bii ale prezbitismului, prefer\xc4\x83 lentile de contact care corecteaz\xc4\x83 miopia pentru un ochi \xc8\x99i hipermetropia pentru cel\xc4\x83lalt. Aceast\xc4\x83 metod\xc4\x83 se nume\xc8\x99te "monoviziune." Principalul s\xc4\x83u impediment este diminuarea sensibil\xc4\x83, p\xc3\xa2n\xc4\x83 la anulare, a senza\xc8\x9biei de spa\xc8\x9bialitate a vederii binoculare normale._NEWLINE_Exist\xc4\x83 ast\xc4\x83zi o \xc3\xaentreag\xc4\x83 gam\xc4\x83 de microinterven\xc8\x9bii chirurgicale pe ochi care pot reda vederea normal\xc4\x83, pentru cei care nu vor s\xc4\x83 foloseasc\xc4\x83 ochelari sau lentile de contact.'